

KULTURÁLIS ÉS INNOVÁCIÓS MINISZTÉRIUM

**ADATKEZELÉSI TÁJÉKOZTATÓ**

a Kulturális és Innovációs Minisztérium által kezelt személyes adatokról

Jelen tájékoztató a Kulturális és Innovációs Minisztérium (a továbbiakban KIM) által személyes adatoknak Otthontámogatás folyósításához kapcsolódó kezelésére vonatkozik.

|  |  |  |
| --- | --- | --- |
| **1. A személyes adatok kezelője:** | | |
| Adatkezelő megnevezése: | Kulturális és Innovációs Minisztérium |
| PIR azonosító: | 309271 |
| Adatkezelő székhelye: | 1054 Budapest, Szemere utca 6. |
| Adatkezelő postai címe: | 1054 Budapest, Szemere utca 6. |
| Adatkezelő elektronikus címe:  Adatvédelmi tisztviselőjének neve  és elérhetősége: | [ugyfelszolgalat@kim.gov.hu](mailto:ugyfelszolgalat@kim.gov.hu)  dr. Komjáti Péter  postai címe: 1054 Budapest, Szemere utca 6.  e-mail címe: adatvedelmi.tisztviselo@kim.gov.hu  telefonszáma: +36 1 896 3416 |

**2. Az adatkezelés tárgya:**

Jelen tájékoztató az Otthontámogatásról szóló 361/2025. (XI. 25.) kormányrendelet (a továbbiakban: kormányrendelet) alapján nyújtható támogatás igényléséhez kapcsolódóan a jogosult, adós, adóstárs adatainak egyrészt a KIM általi kezelésére, továbbá az adatoknak a Magyar Államkincstár illetve az Otthontámogatás igénylésével és folyósításával kapcsolatban ellenőrzési jogkörrel rendelkező szervek részére történő továbbítására vonatkozik.

**3. Az adatkezelés célja:**

Az Otthontámogatás, valamint a kapcsolódó állami támogatás nyújtásának, ellenőrzésének, a közterhek megfizetésének és a jogosulatlanul igénybe vett támogatás visszafizetésének céljából az Otthontámogatás igénybevételében közreműködő munkáltatóként és fenntartóként eljáró szerv vagy személy, továbbá a Magyar Államkincstár által az igénylő azonosítására, a vele való kapcsolattartásra, az igényelt támogatásra, továbbá a támogatással érintett lakáskölcsön-szerződésre vonatkozó, a Kormány rendeletében meghatározott adatok kezelése.

**4. A kezelt személyes adatok köre:**

Az adatkezelő tevékenysége keretében az érintett következő személyes adatait kezelheti, illetve továbbíthatja:

* családi és utóneve, születési családi és utóneve
* neme, családi állapota
* születési helye és ideje
* anyja születési családi és utóneve
* állandó lakcíme, tartózkodási helye, értesítési címe
* telefonszáma, e-mail címe
* adóazonosító jele, társadalombiztosítási azonosító jele
* foglalkoztatási adatai
* bankszámlaszáma, lakáskölcsön, lakáshitel, lakáslízing szerződésének adatai

**5. Az adatkezelés jogalapja:**

A személyes adatok kezelésének jogalapja a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló 2016. április 27-i 2016/679 európai parlamenti és tanácsi rendelet (a továbbiakban: GDPR) 6. cikk (1) bekezdés e) pontja, tekintettel a kormányrendelet 3. § (5) bekezdésére és a személyi jövedelemadóról szóló 1995. évi CXVII. törvény 111. § (3) bekezdésére.

**6. Az adatok megismerésére jogosultak:**

A KIM-nél, a Magyar Államkincstárnál és az Otthontámogatás igénylésével és folyósításával kapcsolatban ellenőrzési jogkörrel rendelkező szerveknél az adatok megismerésére jogosultak az adatok rögzítésében, feldolgozásában, ellenőrzésében közreműködő illetékes szervezeti egységek, így különösen a személyügyi, pénzügyi, gazdasági és jogi szakterület tisztségviselői, munkavállalói.

**7. A személyes adatok kezelésének, tárolásának időtartama:**

A KIM az Otthontámogatás igénylésével és folyósításával kapcsolatos adatokat az Otthontámogatással összefüggő kötelezettségek teljesítésének az ellenőrzésére rendelkezésre álló időtartamban őrzi meg. A kezelt személyes adatokat haladéktalanul töröljük, ha nem a jogszabályokban meghatározott célból történt az adatkezelés, vagy az adatkezelés célja megszűnt.

**8. A személyes adatok forrása:**

A személyes adatok forrása az érintett adatszolgáltatása az Otthontámogatás folyósítása iránti kérelemben.

**9. Automatizált döntéshozatal és profilalkotás, személyes adatok továbbítása harmadik országba, vagy nemzetközi szervezethez:**

Az adatkezelés során nem kerül sor egyikre sem.

**10. Tájékoztatás az érintettet az adatkezeléssel kapcsolatban megillető jogokról:**

* **Tájékoztatáshoz való jog:** Az érintettnek joga van az adatkezeléssel kapcsolatos tájékoztatáshoz, melyet a jelen tájékoztató rendelkezésre bocsátása útján teljesítünk.
* **Személyes adatokhoz való hozzáférés joga:** az érintett tájékoztatást kérhet, hogy az adatkezelőnél a személyes adatainak kezelése folyamatban van-e; amennyiben folyamatban van, úgy igényelheti a kezelt személyes adatai másolatát.
* **Helyesbítéshez, kiegészítéshez való jog:** az érintett kérheti, hogy az adatkezelő indokolatlan késedelem nélkül helyesbítse a rá vonatkozó pontatlan személyes adatokat, valamint kérheti a kezelt hiányos személyes adatainak kiegészítését.
* **Törléshez vagy korlátozásához való jog:** az érintett kérheti, hogy az adatkezelő a személyes adatait/személyes adatai egy részét kizárólag tárolja, azokon egyéb adatkezelési műveletet (például rendszerezés, tagolás, összekapcsolás, továbbítás) ne végezzen. Az adatkezelés korlátozása az alábbi okokból kérhető:
  + az érintett vitatja a személyes adatok pontosságát,
  + az adatkezelés jogellenes és az érintett ellenzi az adatok törlését, vagy
  + az adatkezelőnek már nincs szüksége a személyes adatokra, de az érintett igényli azokat valamely jogi igénye előterjesztéséhez, érvényesítéséhez vagy védelméhez.

A törlési kérelmet az 5. pontban megjelölt jogszabályok által előírt kötelezettségek figyelembevételével tudjuk teljesíteni.

**11. Az érintett jogorvoslathoz való joga:**

Az érintett a személyes adatai kezelésével kapcsolatban **bejelentést tehet** az adatkezelő adatvédelmi tisztviselőjénél, a fent megadott elérhetőségein. Az érintett továbbá panaszt nyújthat be a Nemzeti Adatvédelmi és Információszabadság Hatóságnál (cím:1055 Budapest, Falk Miksa utca 9-11., postacím: 1363 Budapest, Pf.: 9, e-mail cím: ugyfelszolgalat@naih.hu) mint felügyeleti hatóságnál, ha megítélése szerint a rá vonatkozó személyes adatok kezelése sérti a GDPR rendelkezéseit. Az érintett bírósághoz fordulhat, ha megítélése szerint a személyes adatainak nem megfelelő kezelése következtében megsértették a GDPR szerinti jogait.

**12. Az érintett kérelmeinek teljesítése:**

**Az érintett jogainak gyakorlásával kapcsolatos kérelmét a KIM-nél, mint adatkezelőnél nyújthatja be, melynek teljesítése díjmentesen történik**, kivéve, ha a kérelem egyértelműen megalapozatlan vagy – különösen ismétlődő jellege miatt – túlzó, valamint az érintett által a kezelt személyes adatairól kért további másolatokat, melyekért a kérelem tárgyában eljáró adatkezelő az adminisztratív költségeken alapuló, ésszerű mértékű díjat számíthat fel.

Az érintett jogainak gyakorlásával kapcsolatos kérelmek teljesítése – amennyiben kérelmét elektronikus úton nyújtotta be – **elektronikus úton** történik, kivéve, ha az érintett másként kéri. A kérelmet a KIM annak beérkezésétől számított 30 napon belül teljesíti.